kardosdrur/scandi-wiki huggingface dataset:
Washington Metro

Washington Metro er navnet på det kollektive transportsystem i Washington D.C. og de omkringliggende føderale stater Maryland og Virginia i USA. Washington Metro blev indviet i 1976 og er blevet udvidet flere gange siden. Metroen består i dag af seks linjer og 91 stationer med samlet strækningslængde på 188 km.

Med hensyn til passagertallet er Washington Metro den næststørste metro i USA - kun overgået af New York City Subway. I 2015 var det årlige passagertal på 215,4 millioner. Det svarer til et gennemsnitligt dagligt passagertal på 712.843.

Arkitektur 
Mange af stationerne er tegnet af den amerikanske arkitekt Harry Weese og er eksempler på modernistisk arkitektur fra det sene 20. århundrede med klare referencer til brutalismen.

Infrastruktur 
Siden åbningen i 1976 er metroen blevet udvidet. På mange strækninger deles flere linjer om de samme skinner. Ca. 80 km af strækningen er underjordisk, og 47 af stationerne ligger også under jorden. De underjordiske baner ligger primært i Washington D.C. og i områder med høj bebyggelsesprocent. Strækninger over jorden udgør 74 km, mens en strækning på 14 km er på højbane/broer.

Kilder 
Denne artikel er primært baseret på materiale fra den engelsksprogede Wikipeda-artikel.

Noter 

Metrosystemer
Washington D.C.
Virginia
Maryland
James Lankford

James Paul Lankford (født 4. marts 1968 i Dallas) er en amerikansk republikansk politiker. Han er medlem af USA's senat valgt i Oklahoma siden 2015 Han var medlem af Repræsentanternes Hus i perioden 2011–2015.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra Dallas
Personer fra Oklahoma
Estrid Svendsdatter

Estrid Svendsdatter, også kendt som Margrethe (før 1005 - efter 1057) var titulær dronning af Danmark mens hendes søn, Svend Estridsen (opkaldt efter hende) var konge (1047-til hendes død). Hun byggede en ny kirke i Roskilde, som formodentlig var den første stenkirke i Danmark.

Familie og opvækst 
Estrid var datter af kong Svend Tveskæg som døde allerede i 1014 i Lincoln, England. Moderen tænkes at være Sigrid Storråde men kunne også være Gunhild af Polen som var mor til Knud den Store og Harald 2..

Efter faderens død bliver hendes ambitiøse storebror Knud den Store Estrids værge og selvom hun stadig er et barn bliver der skabt ægteskabsalliancer med hende som brud. En kilde foreslår at hun blev viet til en af Vladimir den Helliges fire sønner, som dog alle faldt i borgerkrigen efter Vladimirs død i 1015.
Efter Knud havde overtaget magten i England og giftet sig med Emma af Normandiet, enke efter Ethelred 2. den Rådvilde konge af England, blev der indgået en aftale om at Estrid skulle giftes med Dronning Emma's nevø Robert 1. af Normandiet. Dette skete dog ikke og til sidst blev Estrid gift med Ulf Jarl en af kong Knud's betroede mænd i England.

Ægteskab og børn 
Sammen med Ulf Jarl fik Estrid tre sønner: Svend Estridsen, Asbjørn Jarl og Bjørn, jarl i England (myrdet 1049).
Ægteskabet var måske et forsøg fra Knuds side på at skaffe mere loyalitet omkring sig, men det virkede ikke og i 1026 blev Ulf dræbt i Roskilde Domkirke af Knuds mænd. Mandens formodede konspiration bragte dog ikke Estrid i unåde hos broren Knud. Tværtimod fik hun nu store jordbesiddelser i Skåne og på Sjælland i erstatning.

Estrid støttede sønnen Svend i hans kamp om eneherredømme over Danmark som lykkedes til sidst. Den yngre søn Asbjørn havde ikke den samme succes. I 1069 gjorde han et forgæves forsøg på at erobre England.

Kristendommen 
Det siges at hendes moder Sigrid nægtede at lade sig omvende til kristendommen, mens Estrid havde et godt forhold til kirken. Som rig enke skænkede hun jordegods til Roskilde Domkirke (efter 1057) og byggede for egne midler hvad der sandsynligvis var den første stenkirke i Danmark i Roskilde. Estrid skaffede sønnen Svend en kirkelig uddannelse der blev bemærket af pave Pave Gregor 7..
Estrid blev lagt til hvile i Roskilde Domkirke.

Anetavle 
Anetavle for Estrid Svendsdatter

Eksterne henvisninger 
 

Ikke-regerende dronninger af Danmark
Kvinder i middelalderen
Danskere i 1000-tallet
Rejsetiden for tog i Danmark 2016

Rejsetiden for tog i Danmark 2016 er en oversigt over rejsetiden med tog på udvalgte jernbanestrækninger i Danmark i 2016. Rejsetiden - der er angivet i timer og minutter - er opgjort ud fra de korteste rejsetider angivet i DSB's køreplan for 2016 (K16) gældende fra den 13. december 2015, de øvrige togoperatørers køreplaner og rejseplanen. Enkelte destinationer i Tyskland og Skåne er medtaget i det omfang, de indgår som en integreret del af den danske trafik.

De korteste rejsetider med lyntog fra København er 1 time og 13 minutter til Odense, 2 timer og 48 minutter til Aarhus, 2 timer og 37 minutter til Esbjerg (InterCity mellem Odense og Esbjerg) og 4 timer og 12 minutter til Aalborg.

Ifølge DSB indebærer køreplanen K16 de mest omfattende rejsetidsreduktioner siden åbningen af Storebæltsforbindelsen i 1997. På nogle rejser opnås rejsetidsgevinster på op mod 46 minutter. Endvidere er rejsetiden reduceret med ca. 20 minutter fra København H til eksempelvis Esbjerg (med skift i Odense), Sønderborg (lyntog) og Flensborg (med skift i Fredericia). Rejsetiderne i 2016 forventes videreført i 2017 og 2018.

Fjern- og regionaltog

S-tog

Metro

Lokalbaner

Se også 
 Rejsetiden for tog i Danmark
 Gode Tog til Alle
 Togfonden DK

Referencer

Eksterne henvisninger 
 Rejseplanen

Lister relateret til Danmark
Rejsetiden for tog i Danmark
Lutterbek

Lutterbek er en by og kommune i det nordlige Tyskland, beliggende i Amt Probstei i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Lutterbek er beliggende omkring 12 kilometer nordøst Kiel og omkring to kilometer inde i landet fra Laboe ved Bundesstraße 502 fra Kiel mod Lütjenburg. Byen ligger i dalen til Hagener Au.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Passade

Passade er en by og en kommune i det nordlige Tyskland, beliggende i Amt Probstei i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Passade er beliggende ved Passader See omkring 11 kilometer nordøst for Kiel.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Bismarck (adelsslægt)

von Bismarck er en tysk (preussisk) adelslægt, der kan følges tilbage til 1270.

Kendte medlemmer af slægten 

 Otto von Bismarck (født 1. april 1815 i Schönhausen – død  30. juli 1898 i Friedrichsruh ved Hamborg)  preussisk ministerpræsident og tysk rigskansler. 

 Otto Christian Archibald von Bismarck (25. september 1897 – 24. december 1975) var en tysk politiker og diplomat. 

 Georg von Bismarck (født 15. februar 1891 i Neumühl i Neumark ved Küstrin – død 31. august 1942 ved El Alamein) var en tysk officer og general under 2. Verdenskrig. Han var leder af 21. Panzer division i Afrika, da han blev dræbt ved et luftangreb.

 

Adelsslægter fra Preussen
Ferskvandskanalen

Ferskvandskanalen, også kendt som Ismaïlia-kanalen, er en kanal i Egypten som blev bygget for at muliggøre bygningen af Suez-kanalen ved at skaffe ferskvand fra Timsah-søen til Suez og Port Said. Ferskvandskanalen har gjort det muligt at drive landbrug i bebyggelser langs Suez-kanalen og er især vigtig ved at skaffe vand til byen Port Said. Ligesom Suez-kanalen blev den udformet af franske ingeniører. Byggeriet foregik fra 1861 til 1863. Den løber gennem den nu tørlagte sidearm til Nilen Wadi Tumilat, og inddrager dele af en gammel Suezkanal som strakte sig mellem det gamle Cairo og det Røde Hav.

Henvisninger 

Egyptens geografi
Kanaler
Schierbeck

Schierbeck er et efternavn, der henviser til blandt andre:

 Hans J.G. Schierbeck (1847–1911) – dansk læge
 Poul Schierbeck (1888–1949) – dansk komponist
 Peter Christian Schierbeck (1835–1865) – dansk billedhugger
 Sylvia Schierbeck (1896–1977) – dansk sangerinde
 Hans Schierbeck Advokat
 Sten Schierbeck Advokat
 Jens Schierbeck Læge
 Per Schierbeck Uddannelse it mand
 Louise Schierbeck hjerte læge

Efternavne
Peter Christian Schierbeck

Peter Christian Schierbeck (født 31. marts 1835 i København, død 8. oktober 1865 i Rom) var en dansk billedhugger.

Schierbeck modelerede under medaljør Peter Petersen, senere under H.V. Bissen, og tegnede på Kunstakademiet. På udstillingen debuterede han 1859 med en springvandsfigur, Dreng med hyldesprøjte; 1860 gruppen Badende drenge, senere udført i marmor for Kunstmuseet; 1861 relieffet Vale, som vender tilbage til Asgård efter at have dræbt Hødur, samt gruppen Patrokles hjælper den sårede Euripylos, der indbragte kunstneren den mindre guldmedalje. I 1863 fik Schierbeck Akademiets rejsestipendium og drog til Rom, men næppe 2 år efter døde han af lungetuberkulose, inden han havde nået at få sin gruppe En fisker, som trækker sit garn i land, får hjælp af sin lille søn færdig.

Kilder

Eksterne henvisninger 

 

Billedhuggere fra Danmark
Danskere i 1800-tallet
Personer fra København
Augusta Schiemann

Louise Augusta Schiemann (født 25. maj 1824 i København, død 22. juli 1902) var en dansk skuespillerinde.

Ved sin debut på Det kongelige Teater 29. oktober 1843 som Trine Rar i "Aprilsnarrene" gjorde hun stor lykke, men nåede senere ikke nogen fremtrædende plads i personalet. Hun, der 1849 blev prøveskuespillerinde og 1856 kongelig skuespillerinde, anvendtes i lystspil som i syngestykker snart som elskerinde og snart som soubrette, men gled efterhånden ud af repertoiret og afskedigedes ved udgangen af 1876-77; hendes sidste optræden fandt sted 7. april 1877 som Bobinette i "Advokat Pathelin"; 24. marts havde hun selv ved en forestilling på Folketheatret budt publikum farvel som kammerpigen Marianna i "Tilfældet har ret", i hvilken rolle hun i sin tid havde vundet særlig anerkendelse. 16. april 1851 var hun indtrådt i et senere opløst ægteskab med kapelmusikus Christian Schiemann.

Kilder 

 
 

Teaterskuespillere fra Danmark
Danskere i 1800-tallet
Personer fra København
Artikler fra 1. udgave af Dansk biografisk leksikon
Herkulesbille

Herkulesbillen (Dynastes hercules) er en bille i familien torbister og den største af næsehornsbillerne, idet den kan blive op til 17 cm lang. Den lever naturligt i regnskovene i Central- og Sydamerika samt på de Små Antiller.

Billen er kønsdimorfistisk, idet hunnerne oftest har noget større kroppe end hannerne, men mangler til gengæld horn. Larvestadiet tager et til to år, hvorunder larven bliver op til 11 cm lang og kan veje 100 g. Efter dette stadium forpupper dyrene, inden de springer ud som fuldvoksne individer.

Levevis 
Larven bruger det meste af sin tid på at arbejde sig gennem dens fødeområde, nemlig dødt træ, mens de udvoksede herkulesbiller fortrinsvis lever af overmoden frugt.

Herkulesbillen er temmelig stærk forstået på den måde, at den kan bære op til 100 gange sin egen vægt (hvor den dog kun vanskeligt kan bevæge sig); beretninger om, at den kan bære op til 850 gange sin vægt, er med al sandsynlighed usande.

Torbister
Gulnæbbet albatros

En gulnæbbet albatros (Thalassarche chlororhynchos eller Thalassarche carteri) er en stormfugl, som lever på den sydlige halvkugle (fra Atlanterhavet til New Zealand).

Eksterne henvisninger 
  Netfugl.dk 
  IOC World Bird List
  Avibase - the world bird database

Stormfugle
Atlanterhavets fugle
Det Indiske Oceans fugle
Denys Puech

Denys Puech (født 3. december 1854 i Gavernac, død december 1942 i Rodez) var en fransk billedhugger.

Puechs familie var landbrugere, men Denys var interesseret i kunsten, og han begyndte som lærling i et marmorværksted i Rodez. Efter to års læretid fik han i 1872 lærepladser i Paris hos François Jouffroy, Alexandre Falguière og Henri Chapu. 

I 1881 og 1883 modtog han andenprisen i prix de Rome, inden han i 1884 fik førstepladsen med Den sårede Mezentius. Dette gennembrud gav ham en række opgaver for staten med at lave buster af en række ledende skikkelser, også af Benito Mussolini (1925). I alt er der registreret 573 værker af Puech. Han grundlagde kunstmuseet i Rodez i 1903.

Billedhuggere fra Frankrig
Moïse Tshombe

Moïse Tshombe (født 10. november 1919 i Belgisk Congo, død 29. juni 1969 i eksil i Algeriet) var en congolesisk politiker. Han var leder af Katangarebellene, blev valgt til præsident for Katangas selvstændighedsregering, og det forenede Congos regeringschef 1964-1965.

Biografi 
Tshombe gik i missionsskole, og var derefter forretningsmand i Elisabethville, som dengang lå i Belgiens koloni Congo. Da landet blev erklæret selvstændigt i 1960, udbrød der anarki og mytteri, og belgierne, som stod for den statslige forvaltning, flygtede fra landet på grund af urolighederne. I denne situation erklærede Tshombe provinsen Katanga som en selvstændig stat. Han blev valgt som Katangas præsident. Det var Tshombe, som FNs generalsekretær, Dag Hammarskjöld, var på vej til at afholde møde med, da det svenske Transair-fly med ham og en række FN-ansatte om bord havarerede udenfor Ndola i Zambia den 17. september 1961.
Dette var optakten til det, som er kendt som Congokrisen. I 1963 blev oprørsstyrkerne nedkæmpet af FN. Congo blev samlet, og Tshombe gik i eksil.
 
Året efter, i 1964, faldt Cyrille Adoulas regering, og præsident Joseph Kasavubu tilkaldte Tshombe, for at denne skulle danne en ny samlingsregering bestående af de stridende parter for at tvinge dem til samarbejde. Tshombe var leder af det parti, han havde stiftet, CONACO, en sammenslutning af 49 partier. Landets økonomi havde efter bruddet med Belgien været gennem en alvorlig krise og under Tshombe gik Congo bankerot. Efter et valg i 1965, som blev anset for manipuleret, kom det på ny til stridigheder mellem de forskellige fraktioner i regeringen. Tshombe fængslede sin modstander Bomboko, men blev i oktober 1965 selv afskediget af præsident Kasavubu, der selv samme år blev afsat af general Mobutu Sésé Séko (1930-1997).

Nok en gang gik Tshombe i eksil. Han rejste til Spanien, men blev i 1967 kidnappet og ført til Algeriet. Congo krævede, at Houari Boumedienne skulle udlevere Tshombe, således at denne kunne stilles for retten tiltalt for højforræderi. Tshombe døde officielt i Algeriet i 1969, kort efter at landets højesteret havde godkendt udleveringen, som Houari Boumédiènne dog trak i langdrag.

Litteratur 
 Rolf Gustavsson, «Kongo. Från Lumumba till Mobutu», Världspolitikens dagsfrågor, nr. 8, 1972, Stockholm: Utrikespolitiska institutet, 1972
 Anno 69, Malmö och Stockholm: Förlagshuset Norden och Svenska dagbladets AB, 1970, s. 144

Demokratiske Republik Congos præsidenter
Kasper Sand Kjær

Kasper Sand Kjær (født 4. maj 1989 i Randers) er siden folketingsvalget 2019 medlem af Folketinget for Socialdemokratiet. Han var fra valget i 2019 til juni 2020 Socialdemokratiets ordfører for uddannelse og forskning samt formand for Folketingets Beskæftigelsesudvalg. Fra juni 2020 er han kultur- og medieordfører for Socialdemokratiet samt formand for Uddannelses- og Forskningsudvalget. Han er desuden formand for Dansk Institut for Demokrati og Partier (DIPD).

Baggrund 
Kasper Sand Kjær har en bachelor i uddannelsesvidenskab fra Aarhus Universitet (Danmarks institut for Pædagogik og Uddannelse, Emdrup). Han er student fra Randers Statsskole i 2008.

Karriere 
Kasper Sand Kjær har været aktiv i diverse ungdomsorganisationer siden 2003, bl.a. Danske Skoleelever.

Fra 2012 til 2014 var han formand for DSU Københavnskredsen og Distrikt København. Fra 2012 til 2015 var han tillige ansat som ungdomskonsulent i LO.

Til Danmarks Socialdemokratiske Ungdoms kongres i 2014, stillede han op som formand i et kampvalg mod Alexander Grandt Petersen. Han tabte valget til samme. 

I december 2015 blev Kasper Sand Kjær valgt som formand for Dansk Ungdoms Fællesråd (DUF), en post han bestred indtil d. 11. juni 2019, hvor han trak sig tilbage som formand efter at være blevet valgt til Folketinget.

I 2018 overtog Kasper Sand Kjær hvervet som folketingskandidat for Socialdemokratiet i Ballerupkredsen.

Referencer 

Foreningsformænd fra Danmark
Nuværende folketingsmedlemmer fra Socialdemokraterne
Folketingsmedlemmer i 2010'erne
Personer fra Randers
Personer fra Gladsaxe
Chathamalbatros

Chathamalbatros () er en stormfugl, der lever ved Chatham Øerne.

Noter 
 Avibase - the world bird database

Eksterne henvisninger 

Fugle fra New Zealand
Stormfugle
Philips Koninck

Philips Koninck eller Philip de Koninck (født 5. november 1619 i Amsterdam, begravet 4. oktober 1688 i Amsterdam) var en hollandsk landskabsmaler og yngre bror til Jakob Koninck den ældre.

Konincks baggrund er for det meste ukendt, men det menes, at han var elev af Rembrandt, og man kan også genfinde indflydelsen fra denne i mange af hans værker. Han malede mest vidtstrakte, solrige landskaber med masser af åbent rum, lys og atmosfære. Blandt hans mest kendte billeder er Udsigt over en flodmunding (findes i Haag) og Skovbryn og landskabsparti (med figurer af Adriaen van de Velde, findes i Amsterdam), mens der findes landskaber af ham mange steder i Europa (Oslo, København, Bruxelles, Firenze, Berlin og Köln).

Referencer 

Malere fra Nederlandene
Personer fra Amsterdam
Grårygget albatros

Grårygget albatros () er en stormfugl, der lever i det Indiske Ocean (fra Sydafrika til New Zealand).

Kilder 
 Avibase - the world bird database

Stormfugle
Hvidkronet albatros

Hvidkronet albatros () er en stormfugl, der lever på Tasmanien og i New Zealand.

Kilder 
 Avibase - the world bird database

Eksterne henvisninger 

Fugle fra Australien
Fugle fra New Zealand
Stormfugle
Hans Simon Holtzbecker

Hans Simon Holtzbecker, også kendt som Johannes Simon Holzbecher (født 1610, død 21. marts 1671), var en tysk blomstermaler.

Det var blomsterbillederne, der gjorde Holtzbecker kendt. Han skabte under protektion af Frederik 3. af Slesvig-Holsten-Gottorp i perioden 1649-1659 værket Gottorfer Codex, et firebinds planteatlas, der nu er ved at blive restaureret på Statens Museum for Kunst i København. Han skabte derudover flere florilegier med planter inden for en given ramme.

Malere fra Tyskland
Gråhovedet albatros

Gråhovedet albatros (Thalassarche chrysostoma) er en stormfugl, der lever på den sydlige halvkugle. Fuglen er er en stor havfugl fra albatrosfamilien. Den lever på øer i det sydlige havområde i det Arktiske Hav. Dens navn stammer fra fuglens karakteristiske aske-grå hoved og øvre hals. I 2004 estimerede man, at der findes omkring 250.000 gråhovedede albatrosser.

Noter 

 Avibase - the world bird database

Eksterne henvisninger 

Atlanterhavets fugle
Det Indiske Oceans fugle
Stillehavets fugle
Stormfugle
Bullers albatros

Bullers albatros () er en newzealandsk stormfugl, der lever på Stillehavet.

Noter 
 Avibase - the world bird database

Eksterne henvisninger 

Fugle fra New Zealand
Stillehavets fugle
Stormfugle
Sortbrynet albatros

Sortbrynet albatros (Thalassarche melanophris) er en stormfugl, der lever på den sydlige halvkugle.

Eksterne henvisninger 
  Netfugl.dk 
 Avibase - the world bird database

Stormfugle
Atlanterhavets fugle
Det Indiske Oceans fugle
Stillehavets fugle
Felice Boselli

Felice Boselli (født 20. april 1650 i Piacenza, død 23. august 1732 i Parma) var en italiensk maler fra barokken; han var først og fremmest aktiv i Piacenza. Han var elev af Michelangelo Nuvolone, og hos denne mødte han stillebenmaleren Angiolo Mario Crivelli, som kom til at få betydning for hans stil. Han er især kendt for sine malerier af levende eller dødt vildt, heriblandt dyr, fisk og fugle.

Malere fra Italien
Personer fra Piacenza
UEFA Europa League gruppespil 2015-16

Gruppespillet i UEFA Europa League 2015-16 er første runde af selve Europa League i 2015-16.

Hold 
Herunder er de 48 der kvalificerede sig til gruppespillet (med deres UEFA klub koefficienter fra 2015), grupperet efter deres seedningslag. Det inkluderer 16 hold der kom med i denne fase, 22 vindere fra playoffrunden samt de ti tabere af playoffrunden i UEFA Champions League.

Noter

Grupper 
Kampdagene var den 17. september, 1. oktober, 22. oktober, 5. november, 26. november og 10. december 2015. Tidspunkterne for kampene var 19:00 og 21:05 CEST/CET, bortset for seks kampe (kampe i Aserbajdsjan, Hviderusland, Rusland og Tyrkiet), der i stedet blev spillet klokken 17:00 CEST/CET. Tiderne frem til 24. oktober 2015 (kampdagene 1–3) er CEST (UTC+2), derefter (kampdagene 4–6) er tiderne  CET (UTC+1).

Gruppe A

Gruppe B

Gruppe C 

Noter

Gruppe D 

Notes

Gruppe E 

Noter

Gruppe F

Gruppe G 

Noter

Gruppe H 

Noter

Gruppe I

Gruppe J

Gruppe K

Gruppe L

Referencer
Elmo Zumwalt

Elmo Russell "Bud" Zumwalt, Jr. (29. november 1920 – 2. januar 2000) var en amerikansk 4-stjernet admiral i United States Navy.

Historie 
Han var den yngste mand til at tjene som Chief of Naval Operations. Som admiral og senere 19. Chief of Naval Operations, spillede Zumwalt en stor rolle i amerikansk militær historie, især under Vietnamkrigen. Som dekoreret krigsveteran reformerede Zumwalt US Navys personalepolitik i et forsøg på at forbedre livet som sømand og blandt andet forhindre racemæssige spændinger. Da han trak sig tilbage efter 32 år tjeneste i flåden, lancerede han en mislykket kampagne for at blive valgt til Det amerikanske senat for det Demokratiske parti.

Død 
Zumwalt døde af lungekræft den 2. januar 2000 på Duke University Hospital. Begravelsesceremonien blev afholdt 10. januar i Naval Academy Chapel i Annapolis, Maryland, og han blev begravet på den tilhørende United States Naval Academy Cemetery.

Andet 
US Navy har opkaldt Zumwalt-klassen efter Elmo Zumwalt. Den består af tre destroyere, hvor af den første, USS Zumwalt (DDG 1000), også er navngivet efter ham.

Referencer

Eksterne henvisninger 

 Elmo Zumwalt  på findagrave.com 

Admiraler fra USA
Amerikanere i 2. verdenskrig
Personer fra San Francisco
Vandrealbatros

Vandrealbatros (Diomedea exulans) er en stormfugl, der lever på den sydlige halvkugle.

Eksterne henvisninger 
  Netfugl.dk 
  Avibase - the world bird database

Stormfugle
Atlanterhavets fugle
Det Indiske Oceans fugle
Stillehavets fugle
Hjælpelinje

Hjælpelinjer (eller bi-linjer) er ekstra linjer, der tilføjes udenfor nodelinjerne i et nodesystem, hvis man skal skrive noder, der ligger højere eller lavere end systemets fem linjer.

Eksterne henvisninger

Musikteori
Kongealbatros

Kongealbatros () er en newzealandsk stormfugl, der lever på den sydlige halvkugle.

Kilder 
 Avibase - the world bird database

Eksterne henvisninger 

Fugle fra New Zealand
Stormfugle
Mørk sodalbatros

Mørk sodalbatros () er en stormfugl, der lever på den sydlige halvkugle.

Noter 
 Avibase - the world bird database

Eksterne henvisninger 

Atlanterhavets fugle
Det Indiske Oceans fugle
Stormfugle
Lys sodalbatros

Lys sodalbatros () er en stormfugl, der lever på den sydlige halvkugle.

Noter 
 Avibase - the world bird database

Eksterne henvisninger 

Atlanterhavets fugle
Det Indiske Oceans fugle
Stillehavets fugle
Det sydlige ishavs fugle
Stormfugle
Sortfodet albatros

Sortfodet albatros () er en stormfugl, som findes fra Hawaii til Japan.

Noter 
 Avibase - the world bird database

Eksterne henvisninger 

Stillehavets fugle
Stormfugle
Galapagosalbatros

Galapagosalbatros () er en stormfugl, der lever på Galápagosøerne.

Noter 
 Avibase - the world bird database

Eksterne henvisninger 

Galapagos' fugle
Stormfugle